CELEX: 62019TA0720
Language: lt
Date: 2021-09-15 00:00:00
Title: Sujungtos bylos T-720/19–T-725/19: 2021 m. rugsėjo 15 d. Bendrojo Teismo sprendimas byloje Ashworth ir kt. / Parlamentas (Institucinė teisė – Parlamento narių išlaidų kompensavimo ir išmokų mokėjimo nuostatai – Papildomo savanoriško pensijų kaupimo sistemos pakeitimas – Pranešimas dėl teisių į papildomą savanoriškai sukauptą pensiją nustatymo – Neteisėtumu grindžiamas prieštaravimas – Parlamento biuro kompetencija – Turimos ir turėsimos teisės – Proporcingumas – Vienodas požiūris – Teisinis saugumas)

2021 11 8   
            
            
               LT
            
            
               Europos Sąjungos oficialusis leidinys
            
            
               C 452/22
            
         
      2021 m. rugsėjo 15 d. Bendrojo Teismo sprendimas byloje Ashworth ir kt. / Parlamentas
      
      (Sujungtos bylos T-720/19–T-725/19) (1)
      
      (Institucinė teisė - Parlamento narių išlaidų kompensavimo ir išmokų mokėjimo nuostatai - Papildomo savanoriško pensijų kaupimo sistemos pakeitimas - Pranešimas dėl teisių į papildomą savanoriškai sukauptą pensiją nustatymo - Neteisėtumu grindžiamas prieštaravimas - Parlamento biuro kompetencija - Turimos ir turėsimos teisės - Proporcingumas - Vienodas požiūris - Teisinis saugumas)
      (2021/C 452/22)
      Proceso kalba: prancūzų
      
         Šalys
      
      
         Ieškovai: Richard Ashworth (Lingfield, Jungtinė Karalystė) ir kiti 5 ieškovai, kurių pavardės nurodytos sprendimo priede, atstovaujami advokatų A. Schmitt ir A. Grosjean
      
         Atsakovas: Europos Parlamentas, atstovaujamas N. Görlitz, M. Ecker ir S. Seyr
      
         Dalykas
      
      SESV 263 straipsniu grindžiamas prašymas panaikinti Parlamento sprendimus, esančius pranešimuose dėl ieškovų teisių į papildomą savanoriškai sukauptą pensiją nustatymo, tiek, kiek jais po 2019 m. sausio 1 d. paskirtoms pensijoms nustatomas 5 % specialusis mokestis nuo pensijos nominalios sumos, tiesiogiai mokamas į papildomą savanorišką pensijų kaupimo fondą, pagal 2018 m. gruodžio 10 d. Europos Parlamento biuro sprendimą, kuriuo iš dalies keičiamos Europos Parlamento narių statuto įgyvendinimo taisyklės (OL C 466, 2018, p. 8).
      
         Rezoliucinė dalis
      
      
                  1.
               
               
                  Sujungti bylas T-720/19–T-725/19, kad būtų priimtas sprendimas.
               
            
                  2.
               
               
                  Atmesti ieškinius.
               
            
                  3.
               
               
                  Priteisti iš Richard Ashworth ir kitų ieškovų, kurių pavardės nurodytos priede, bylinėjimosi išlaidas.
               
            
         (1)  OL C 413, 2019 12 9.